אמנות הסלע בטאנום

אתר אמנות הסלע בטאנום (שוודית Hällristningsområdet i Tanum) בבוהוסלן (Bohuslän) שבדרום-מערב שוודיה, הוא אתר ארכאולוגי מתקופת הברונזה (1800 עד 500 לפנה"ס), שבו נתגלה ריכוז גדול של ציורי סלע וחריטות סלע באיכות גבוהה וברמת שימור טובה. אמנות הסלע בטאנום מספקת מידע רב ערך אודות אורחות החיים בתקופת הברונזה בסקנדינביה, והיא יוצאת דופן ביחס לאתרים אחרים ברחבי סקנדינביה, אירופה והעולם כולו, מבחינת עושר הטכניקות והמוטיבים של הציורים והחריטות, ומבחינת מגוון הנושאים בהם הם עוסקים. בשנת 1994 הוכרז המקום כאתר מורשת עולמית.

==היסטוריה==
הנוכחות האנושית באזור החלה בתקופה המזוליתית (האלף ה-9 עד האלף ה-4 לפנה"ס). סביב 3800 לפנה"ס הגיעה המהפכה החקלאית לדרום סקנדינביה, ועודדה את הקמת יישובי הקבע הראשונים. תקופת הברונזה באזור החלה בסביבות שנת 1800 לפנה"ס, בתקופה בה קו החוף היה גבוה בכ-25 עד 30 מטרים מגובהו כיום. בתקופה זו החלה אמנות הסלע באזור לפרוח. במאה ה-5 לפנה"ס החל האקלים בסקנדינביה להתקרר באופן משמעותי, דבר שהביא לשקיעה תרבותית ולסופה של תרבות תקופת הברונזה הנורדית. המחקר באזור החל במאה ה-18.

על פי ניתוח המתכות במקום וזיהוי מקורן בקפריסין, וכן על פי ממצאים סקנדינביים במזרח הים התיכון, משערים שהספינות המצוירות אינן מקומיות אלא ספינות סוחר פיניקיות מהלבנט, או מיקניות.<ref>, ראו גם [https://www.researchgate.net/publication/283004928_Long-Distance_Travel_and_Trading_in_the_Bronze_Age_The_East_Mediterranean-Scandinavia_Case כאן] ([https://www.researchgate.net/profile/Nils-Axel-Moerner/publication/283004928_Long-Distance_Travel_and_Trading_in_the_Bronze_Age_The_East_Mediterranean-Scandinavia_Case/links/566704d308aef42b57873fc8/Long-Distance-Travel-and-Trading-in-the-Bronze-Age-The-East-Mediterranean-Scandinavia-Case.pdf?origin=publication_detail]) ו[https://www.semanticscholar.org/paper/Long-Distance-Travel-and-Trading-in-the-Bronze-Age%3A-Mörner-Lind/e660fc5583e243d6ddef31c856e4c45af918246e כאן] ([https://pdfs.semanticscholar.org/e660/fc5583e243d6ddef31c856e4c45af918246e.pdf])</ref>

==הממצאים==
סלע האם בסביבות טאנום עשוי גרניט, ובמקומות רבים הוא הוחלק בידי הקרחונים שנעו צפונה לקראת סוף עידן הקרח האחרון. במקרים מסוימים חורץ הסלע על ידי סלעים שנישאו על ידי הקרחונים. אמני הסלע בחרו במשטחים סלעיים אלה לציורי הסלע שיצרו, ואלה מרוכזים בגובה התואם את גובהו של קו החוף בתקופת הברונזה.

תחילה גילפו האמנים בסלע מסגרת לציורים, תוך שהם שוברים את פני הסלע ומסירים את הפסולת; ולאחר מכן חצבו לעומקו בעזרת פטישים ואזמלי אבן. ביצירות שנתגלו נע עומק החריטה בין מילימטר בודד ל-40 מילימטרים, והחוקרים הציעו כי ככל שליצירה נודעה חשיבות וסימבוליות גדולות יותר, כך נחרטה לעומק רב יותר בסלע, וזאת כדי שתהיה ברורה גם במקרים של התאספות קהל רב אשר חזה בה. ברי כי חלק מהמשטחים תוכננו בטרם החלה העבודה עליהם.

בבוהוסלן התגלו לפחות 1,500 אתרי אמנות סלע שונים, ובכל אחד מהם מספר ציורים או חריטות. באתרים הגדולים מגיע מספר הציורים למאות, ובסך הכל ישנם בבוהוסלן יותר מ-40,000 ציורים ידועים. הציורים והחריטות עוסקים במגוון נושאים, דוגמת חיי יום יום, ענייני מלחמה, פולחן ודת. עם הדמויות והנושאים שנתגלו נמנים שקעים, מעגלים וגלגלים, סירות ואוניות, בעלי חיים ובני אדם, ידיים, רגליים וכפות רגליים, מרכבות, מחרשות פרימיטיביות, רשתות דיג, מלכודות, מבוכים, עצים, כלי נשק ועוד.

==קישורים חיצוניים==

* [http://www.rockartscandinavia.com/frontpage.php מרכז המחקר של אמנות הסלע בטאנום]
* [https://web.archive.org/web/20140118084434/http://www.vitlyckemuseum.se/sv/Vastarvet/Verksamheter/Vitlycke-museum/ אתר מוזיאון ויטליקה]

<gallery widths="170px" heights="170px">
קובץ:Vitlycke. 2. dalle principale, quart bas droite.jpg
קובץ:201009 - Världsarvet i Tanum (13).JPG
קובץ:Tanum Lövaasen 321 ID 10160603210001 IMG 8405.JPG
קובץ:Tanum. gr. 4.jpg
קובץ:Aspberget rock carving Sweden 5.jpg
קובץ:Tanum 1975 02.jpg
קובץ:Tanumshede 2005 rock carvings 5.jpg
</gallery>

== הערות שוליים ==

טאנום
קטגוריה:תקופת הברונזה
קטגוריה:פיניקים